**SIA *Bite Latvija*** ir Latvijas telesakaru uzņēmums. Tā īpašnieks ir Lietuvas uzņēmums *UAB Bitė Lietuva*, kas pastarpināti pieder ASV privātā kapitāla investīciju fondam *Providence Equity Partners*. *Bite* mobilo sakaru tīkls Latvijā darbu sāka 2005. gadā.

Vēsture
-------

2005. gada 5. maijā Lietuvas mobilo sakaru operators *Bitė Lietuva* Latvijā dibināja meitas uzņēmumu SIA *Bite Mobile*. 7. jūnijā tā nosaukums tika mainīts uz SIA *Bite Latvija*
*Bite* mobilo sakaru tīkls Latvijā sāka darbu 2005. gada oktobrī.
2009. gadā tika nolemts no *Bite Latvija* atdalīt darbību, kas saistīta ar mobilo sakaru torņu un mastu būvniecību un uzturēšanu; novembrī šim nolūkam tika dibināts uzņēmums SIA *TeleTower*.

2016. gada 4. aprīlī *Bite Latvija* iegādājās sakaru tehnikas tirgotāju SIA *Spaineta Latvija*, kas apkalpoja *Bite* klientu apkalpošanas centrus; 23. maijā SIA *Spaineta Latvija* nosaukums tika mainīts uz SIA *Bite Latvija Retail*.
2016. gada jūlijā *Bite Latvija* iegādājās 28,5 % Latvijas telesakaru uzņēmuma *Baltcom* kapitāldaļu.
2016. gada nogalē *Bite* parakstīja saprašanās memorandu ar Ķīnas uzņēmums *Huawei* par stratēģisko partnerību mobilo sakaru tīkla attīstībā.
2017. gada 20. aprīlī *Bite* nopirka telesakaru uzņēmumu *Unistars*, kam bija pieejamas frekvences, kas nākotnē būtu vajadzīgas *5G* mobilo sakaru standartam.

2018. gada 9. aprīlī paziņots, ka *BITE Latvija* iegādājusies Latvijas interneta pakalpojumu sniedzēja *LATNET Serviss* mātes uzņēmumu *Stream Networks*; novembrī *LATNET Serviss* tika apvienots ar SIA *Stream Networks*, kas savukārt pārdēvēts par SIA *Latnet*.
2018. gada 12. novembrī *Bite* un *Huawei* parakstīja saprašanās memorandu, kas paredz *5G* infrastruktūras izveidi, tai skaitā vairāku *5G* bāzes staciju izbūvi 2019. gadā Rīgā un *NB-IoT* tīkla attīstīšanu visā Latvijā. 2019. gada jūnijā Rīgā, Uriekstes ielā, tika palaista *Bite* pirmā *5G* bāzes stacija.
2019. gada 17. septembrī ar *Tele2* tika dibināts kopuzņēmums SIA *Centuria*, uzturētu kopēju abu sakaru operatoru radiotīklu un attīstītu *5G* tīklu. Tā kā šī mobilo sakaru infrastruktūras koplietošanas partnerība saņēma vien daļēju Sabiedrisko pakalpojumu regulēšanas komisijas (SPRK) apstiprinājumu, abi uzņēmumi nolēma šo sadarbību izbeigt.

2020. gada 2. martā tika pabeigts SIA *Baltcom* visu kapitāldaļu iegādes darījums; agrāk tā daļas turēja Luksemburgā reģistrētais *RPAX ONE S.A.*
Martā *Bite* biznesa klientiem sāka piedāvāt fiksētos telefona sakarus.
2021. gada 16. decembrī Latvijā rīkotā 700 MHz frekvenču izsolē "Bite" par 2,860 miljoniem eiro ieguva lietošanā 700 MHz frekvenču joslas.

Meitas uzņēmumi
---------------

*Bite Latvija* meitas uzņēmumi:

* SIA *Baltcom*, interneta, televīzijas, tālruņa pakalpojumi un elektrības mazumtirdzniecība;
* SIA *Centuria* (50 %, kopuzņēmums ar *Tele2*), kopējas radiotīklu infrastruktūras uzturēšana un 5G tīkla attīstība; ar filiāli Lietuvā;
* SIA *Latnet*, bezvadu, kabeļu, pavadoņu telesakaru pakalpojumi;
* SIA *UNISTARS*, bezvadu telesakaru pakalpojumi;
* SIA *TeleTower*, mobilo bāzes staciju torņu un mastu būvniecības un uzturēšanas pakalpojumu piegādātājs gan *Bite Latvija* vajadzībām gan citiem uzņēmumiem.

Atsauces
--------

1. ↑  Bite Latvija iegādājas Spaineta Latvija LETA, 04.4.2016
2. ↑  'Bites' jaunais īpašnieks no ASV investē 'Baltcom' LETA. 2016.07.26
3. 1 2  Bite un Huawei vienojas par 5G tīkla infrastruktūras izveidi Latvijā db.lv, 2018. gada 13. novembris
4. ↑  Bite iegādājas Unistars un iegūst piekļuvi 5G frekvencei Zane Atlāce - Bistere, Dienas Bizness, 2017. gada 20. aprīlis
5. ↑  BITE Latvija iegādājusies Stream Networks un LATNET Serviss Monta Glumane, Dienas Bizness, 2018. gada 09. aprīlis
6. ↑  Reģistrēts 'Bite Latvija' un 'Tele2' kopuzņēmums 5G tīkla attīstībai LETA, DELFI Bizness, 23.09.2019
7. ↑  Tele2 Latvijā iegūst jaunas frekvences 5G attīstībā Db.lv, 16.12.2021
8. ↑  Par 5G tīkla frekvencēm mobilo sakaru operatori maksās 13,273 miljonus eiro LETA, 2021. gada 27. decembris

Ārējās saites
-------------

* Bite Latvija

  


|  |  |  |  |
| --- | --- | --- | --- |
| 

| * s
* d
* l
Valsts karogs: Latvija Telesakari Latvijā |
| --- |
|  |
| 
* *Lattelecom*
* Latvijas Mobilais Telefons
* Tele2
* *Bite*

 |

 |

|  |  |  |  |  |  |
| --- | --- | --- | --- | --- | --- |
| 

| * s
* d
* l
Valsts karogs: Latvija Latvijas 20 vērtīgākie uzņēmumi 2023. gadā |
| --- |
|  |
| 
* Swedbank Baltics
* Latvenergo
* Latvijas valsts meži
* Mikrotīkls
* MAXIMA Latvija
* Augstsprieguma tīkls
* KRONOSPAN Riga
* ELKO grupa
* Latvijas Mobilais Telefons
* RIMI LATVIA

* SEB banka
* Tet
* Tele2
* Citadele banka
* Latvijas Finieris
* Latvijas Gāze
* Grindeks
* Valsts nekustamie īpašumi
* Air Baltic Corporation
* Bite Latvija

 |
|  |
| 
* Pēc biržas *Nasdaq Riga* un investīciju baņķieru sabiedrības *Prudentia* apkopotā saraksta TOP 101.

 |

 |